Instruksjoner – BellPal Norway
Her finner du en guide, som hjelper deg å komme i gang med BellPal Watch. En automatisk fallalarm som fungerer uansett hvor du befinner deg. Døgnet rundt, 365 dager i året. Klikk på lenkene under for mer informasjon.
Vær spesielt oppmerksom på informasjon under Kom i gang som heter "Kople sammen BellPal Watch med telefonen". Denne koplingen er avgjørende for at alarmsystemet skal fungere ordentlig. Kort fortalt handler det om viktigheten av å tillate stedsinformasjon/stedssporing for BellPal-appen og tillate deaktivering av batterioptimalisering. Disse sprømålene kan stilles på litt forskjellige måter, avhengig av hvilken telefon du bruker.
Oversikt over klokken
Oversikt over BellPal-appen
Koble sammen BellPal Watch med telefonen
Oppdater BellPal Watch
Legg til følgere
Bruk BellPal Watch som klokkebærer
Automatisk falldeteksjon & alarm via klokken
Send alarm via BellPal-appen
Bruk BellPal-appen som følger
Status på klokken
Problemer med Bluetooth/rekkevidde
Problemer med tilkopling til internett
Tilbakestille klokke og app
BellPals tjenester
BellPal Nære & Kjære
BellPal Trygghetssentral
Sikkerhet, håndtering og support
BellPal er en trygghetsklokke som i tillegg til å vise tiden, er utstyrt med både automatisk fallalarm og en manuell alarmfunksjon.
Klokken koples til mobilen din, via Bluetooth. Hvis en alarm registreres i klokken, kommuniseres dette fra klokken og til BellPal-appen. På denne måten kan alarmen sendes til følgerne dine, som kan hjelpe deg. Hvem du ønsker som følgere, bestemmer du selv. Det kan for eksempel være familiemedlemmer og venner. Klokken må kobles sammen med appen vår, for at funksjonaliteten skal åpnes opp og fungere som tiltenkt.
BellPal Watch responderer i sanntid og sender en automatisk alarm hvis du faller. Ved å trykke på venstre knapp i 3 sekunder, sendes en manuell alarm. Ved en alarm blinker klokken rødt.
I appen blir alarmen registrert, og det stares en nedtelling på 60 sekunder. Du kan avbryte alarmen i appen, eller via klokken ved å holde venstre knapp inne i 10 sekunder.
Etter nedtellingen, sendes alarmen til følgerne dine.
Følgerne mottar løpende informasjon, og kan også kommunisere direkte med hverandre.
Klokkens deler:
Innebygget åpner for klokkereim
De ulike blinkene på klokken:
Blå = Koble sammen Når lampen blinker blått, kan klokken koples sammen med BellPal-appen på telefonen din.
Rød-Blå = Tilkoplingsproblemer Hvis klokken minster forbindelse med mobilen, starter et rødt-blått blink. Blinket stopper automatisk når forbindelsen gjenopptas. Du kan skjule dette varselblinket, ved å trykke én gang på alarmknappen.
Rød = Aktiv alarm Rød blinking indikerer at en alarm er oppdaget av klokken, enten via automatisk falldeteksjon, eller fordi du manuelt har trykket på alarmknappen.
Grønn = Mottatt alarm Grønn blinking indikerer at alarmen er sett og mottatt, enten av en av følgerne dine eller BellPals Trygghetssentral (abonnementstjeneste).
For at funksjonaliteten i BellPal Watch skal fungere, må den brukes sammen med en app i mobilen din. Du kan laste ned appen i App Store (for iPhone) eller i Google Play Store (for Android), ved å søke etter BellPal. Appen er gratis og kan brukes både av deg som bærer klokken, og av følgerne. Det finnes fem ulike visninger i appen.
Alarm Her listes pågående alarmer. Ved å klikke på alarmruten får du se den geografiske posisjonen av klokken som utløste alarmen, og en chattefunksjon som kopler sammen følgere og klokkebærer.
Følger Her vises alle klokkebærere du følger. Det er også her du godtar en invitasjon om å være noens følger. Du kan være følger av flere klokkebærere samtidig.
S.O.S Her kan du som er klokkebærer manuelt starte en alarm, og stenge av alarmer, både de som er manuelt og automatisk registrert. Her kan du også se status på klokken din (at den er tilkoblet og batterinivå).
Følgere Her kan du som klokkebærere se følgerne dine. Du kan også legge til, eller fjerne følgere.
Innstillinger Her kan du oppdatere din grunnleggende brukerinformasjon.
Under Min klokke ser du status på klokken og batteriet. Her kan du også fjerne sammenkopling mellom klokken og appen. For å fullføre frakoplingen må du i tillegg gå inn på telefonenes Bluetooth-innstillinger, og fjerne parkoplingen (se mer under 5. Feilsøking).
Under Oppdatering av klokken ser du om en ny BellPal Watch-oppdatering er tilgjengelig.
Under Kundeservice finner du enkelt telefonnummer til BellPals kundeservice.
Min BellPal-konto tar deg videre til www.bellpal.com/no/min-bellpal, hvor du finner opplysningene dine.
Under Historikk finnes en liste over alle dine tidligere alarmer (hvis noen er blitt utløst og administrert av deg og dine følgere).
Logg ut betyr at du logger deg ut av appen.
Modellnummer BP01 Vekt 25 gram Boettens diameter/tykkelse Ø 40/12,3 mm Reim Lærreim Bredde på reim 20 mm Urverk Quartz Batteri (til urverk) SR626 Vanntett til 5 ATM FCC ID 2AQQN-BP01 Frekvens 2400-2480 MHz Utgangseffekt < 1 mW Avstand til brukere BP01 brukes i kontakt med brukere Temperatur, oppbevaring -10 ºC til +50 ºC Temperatur, drift -10 ºC til +50 ºC Batteri (til elektronikk) CR3032
NB! For at BellPal-klokkens alarmfunksjoner skal fungere, må klokkebæreren ha en smarttelefon med Bluetooth og internettforbindelse.
Brukere som bare er «følgere», må ha en smarttelefon med internettforbindelse for å kunne motta alarmmeldinger.
iOS-telefoner Operativsystem iOS 11 eller nyere (vi anbefaler iPhone 7, 8, X og nyere).
Android-telefoner Operativsystem Android 7.0 Nougat eller nyere. Bluetooth-versjon 4.1 eller nyere. Hvis du vurderer en Doro-telefon vil vi anbefale Doro 8080, siden alle andre modeller bare har Bluetooth 4.0.
De fleste smarttelefoner produsert 2015 og senere, er kompatible med BellPal-klokken. iPhone 6s kan fungere, men vi anbefaler en nyere versjon.
Koble BellPal Watch med telefonen
1. Last ned BellPal-appen i App Store eller Google Play.
2. Åpne appen og velg "Jeg har en klokke".
3. Fyll inn mobilnummeret ditt.
4. Fyll inn bekreftelseskoden du mottar via sms.
5. Fyll inn navnet ditt og trykk på Bruk.
6. Godkjenn brukervilkårene.
7. Dette trinnet gjelder bare hvis du har en Android-telefon:
– Deaktiver optimalisering av batteriet ved å velge "OK" og deretter "Tillat".
– Slå på stedsinformasjon ved å velge "Aktiver" og deretter ""Tillat".
NB! Når operativsystemet i Android-telefonen oppdateres med jevne mellomrom, kan det komme nye formuleringer om batterioptimalisering og posisjonsinformasjon. Det semantiske betyr ikke noe. Prinsippet som er viktig er: Stedsinformasjon/ stedssporing skal være TILLATT. Batterioptimalisering skal igjen IKKE være tillatt. Dette, uansett om problemet kommer til uttrykk som «ikke tillater batterioptimalisering» eller «tillater inaktivering av batterioptimalisering».
8.1 Trykk "Start Parkopling" i appen
8.2 Trykk deretter på klokkens alarmknapp, slik at klokken begynner å blinke blått.
9. Godta parkoplingen ved å trykke «Parkople» eller "OK" når spørsmål om parkopling dukker opp.
Tips: Klokken stopper forsøk på parkopling etter ca. 20 sekunder. Hvis parkoplingen tar lenger tid, må du trykke på klokkens alarmknapp igjen.
10. Dette trinnet gjelder bare hvis du har en iPhone:
– Aktiver varslinger og velg "Tillat"
– Aktiver stedssporing og velg "Tillat alltid".
NB! Når iOS-operativsystemet oppdateres med jevne mellomrom, kan det komme nye formuleringer om merknader og stedssporing/stedsinformasjon. Det semantiske betyr ikke noe. Prinsippet som er viktig er: Stedsinformasjon/stedssporing og varslinger skal ALLTID være tillatt. Du kan bli bedt om å tillate dette i en viss periode eller bare én gang. Du kan endre dette alternativet direkte i telefoninnstillingene du ser nedenfor.
11. Ferdig! Klokken din er nå koplet sammen med BellPal-appen!
Din BellPal Watch får ny og oppdatert programvare med en viss frekvens. Dette fordi vi stadig forbedrer og optimaliserer forskjellige aspekter av teknologien.
Etter at du har koplet klokken og kommet i gang med appen, blir du bedt om å oppdatere klokken. Velg «Oppdater nå».
Under "Innstillinger" kan du også se om det finnes en oppdatering for klokken. Dette indikeres med en rød prikk ved «Oppdatering av klokken».
Under oppdateringen, som normalt tar 5-15 minutter, er det viktig at klokken er i nærheten telefonen, ellers kan oppdateringen bli avbrutt.
Det er viktig at du oppdaterer klokken så snart som mulig når du får en forespørsel om dette, så går du ikke glipp av ny og forbedret funksjonalitet som forfiner fallalgoritmen.
For at følgere dine skal få informasjon om en eventuell alarm, må du først legge dem til under Følgere i appen.
Legg til følgere Under Følgere trykker du på plusstegnet i øverste høyre hjørnet og fyller inn telefonnummer, navn og din relasjon til personen du vil skal følge deg. Send forespørselen.
Send forespørsel Din forespørsel, om vedkommende vil være din følger, er nå sendt. NB! På dette tidspunktet er følgeren ikke lagt til enda, noe som betyr at vedkommende ikke vil motta informasjon om dine eventuelle alarmer.
Godkjenn forespørsel Når følgeren godtar forespørselen din, dukker vedkommende opp under Følgere, og vil fra nå av bli informert om eventuelle alarmer.
Bli følger
For at følgere skal bli lagt til, må de godta forespørselen din. Dette skjer på denne måten:
Last ned appen Hvis de ikke allerede har installert BellPal-appen, vil de motta en tekstmelding fra BellPal med informasjon om hvordan dette gjøres.
Invitert følger Hvis de allerede har installert BellPal-appen, vil de motta melding med din invitasjon og kan deretter godkjenne invitasjonen under «Følger» ved å velge «Aktiver».
Følger lagt til Etter å ha akseptert invitasjonen din, ser de deg under «Følger», og er nå din følger.
Bruke BellPal Watch som klokkebærer
Automatisk falldetektion & Alarm via klokken
Du kan starte en alarm på to forskjellige måter via klokken. Enten automatisk når den registrerer at du falt, eller ved at du selv starter en alarm manuelt via klokkens alarmknapp.
Klokken viser hendelsesforløpet gjennom forskjellige blink på klokken din. Her kan du se alarmforløpet og hva de ulike blinkene betyr.
1a. Falldeteksjon Klokken registrerer et fall.
1b. Manuell alarm Trykk og hold inne knappen på klokken i 3 sekunder. LED-lampen lyser grønt mens du holder knappen inne, men begynner å blinke rødt når du slipper den.
2. Initiert alarm LED-lampen vil nå blinke rødt. Alarmen er sendt til telefonen din. Det høres et alarmsignal fra telefonen. Det er denne prosedyren som krever et abonnement som åpner klokkens funksjonalitet, gjennom koplingen til appen.
3. Aktivert alarm Etter 60 sekunder er alarmen aktivert og følgerne dine blir varslet om dette. Et alarmsignal høres fra telefonen og LED-lampen fortsetter å blinke rødt.
4. Mottatt alarm Når en følger mottar alarmen, skifter LED-lampen farge og begynner å blinke grønt. Da vet du at alarmen din er mottatt og at hjelpen er på vei.
5. Avsluttet alarm Etter at du har fått hjelp, avsluttes alarmen av deg eller en følger. Når alarmen avsluttes, slutter den grønne LED-blinkingen på klokken.
X. Avbryt alarm Trykk og hold inne knappen på klokken i 10 sekunder. Etter at du har sluppet knappen, vil LED-lampen slutte å blinke rødt. Alarmen er da fjernet.
Start alarm via BellPal-appen
En tredje måte å starte en alarm på, er via BellPall-appen.
1. Manuell alarm Under S.O.S sveiper du alarmknappen mot høyre, for å starte en alarm.
2. Initiert alarm Alarmen er nå startet. Et alarmsignal høres fra telefonen, og en nedtelling fra 60 sekunder vises på skjermen.
3. Aktivert alarm Etter 60 sekunder aktiveres alarmen og sendes til følgerne dine. Deretter høres et alarmsignal fra telefonen.
4. Mottatt alarm Nå en følger ser alarmen og reagerer på denne, kan du følge deres kommunikasjon ved å klikke på ruten. Se informasjon om alarmen.
5. Avsluttet alarm Når alarmen er håndtert og avsluttet, forsvinner alarmen. Du kan likevel alltid se det under «Innstillinger» og «Historikk».
X. Avbrutt alarm Du kan når som helst avbryte/fjerne alarmen ved å sveip alarmknappen til venstre.
Som følger, får du all informasjon via BellPal-appens varslinger. Det er derfor viktig at du installerer appen rett.
Etter at du har blitt følger, gå inn på innstillinger på mobilen din og sikre at «Varsler» er tillatt.
OBS! For å motta varslinger (om alarmer og annen kommunikasjon) må du som følger bruke en mobiltelefon med internettforbindelse, enten via WiFi eller mobildata.
Hvis du ikke har internettforbindelse når en alarm blir kommunisert, vises ingen varsler for deg som følger. Så snart du er koblet til internett igjen, vil du motta varsler om alarmen. Appen er gratis å laste ned og bruke.
Du kan se status på den/de klokker du følger (du kan følge flere klokkebærere samtidig) ved å gå inn på «Følger» og klikke på en person.
Her kan du gjøre følgende: 1. Se batterinivå på klokken. Du kan se hvor mange prosent som gjenstår av klokkens batteri. Hvis det står «Ingen data» , betyr det at klokken ikke er koplet med klokkebærerens telefon, noe som igjen kan bety at alarmfunksjonen ikke fungerer. Ta da kontakt med klokkebæreren, og be vedkommende om å kople klokken og telefonen igjen. 2. Se batterinivå for klokkebærerens mobiltelefon. 3. Velge om du vil slutte å følge denne klokkebæreren.
Du vil motta et varsel om at en alarm har blitt aktivert av personen du følger. Klikk på varselet for å se den aktive alarmen, eller åpne Bellpal-appen og se alarmen under Alarm.
Klikk på alarmruten for å se posisjonen og få tilgang til chatfunksjonen.
Du bekrefter at du har mottatt alarmen, ved å trykke på knappen "Alarm mottatt".
Du oppdaterer andre følgere ved å kommunisere i chatfunksjonen. Etter at du har sørget for at klokkebæreren er OK, kan du avslutte alarmen.
Hvis klokken mister sammenkopling til mobiltelefonen, fungerer ikke alarmfunksjonen. Dette skyldes vanligvis for stor avstand mellom telefonen og klokken, eller avbrudd på grunn av hindringer som vegger og annet elektronisk utstyr innendørs.
Feilbeskrivelse: Klokken blinker rødt-blått. Appen sender varsel om at "Tilkoplingen er brutt". I appen vises feilmeldingen "Kopler til klokken" og klokkens status angir "Frakoplet".
Hva du kan gjør:
1. Plasser mobiltelefonen nærmere deg og klokken.
2. Hvis det ikke hjelper, gå inn på mobiltelefonens innstillinger og slå Bluetooth av og på.
3. Hvis det ikke hjelper, sjekk at klokken din har tilstrekkelig batteri ved å gå til Innstillinger og Min klokke.
4. Hvis det ikke hjelper, start mobilen på nytt.
5. Hvis det fremdeles ikke hjelper, gjør en tilbakestilling.
Problem med internettforbindelse
For at en alarm skal kunne sendes fra telefonen og videre til følgere, kreves det at klokkebærerens telefon har internettforbindelse, enten via WiFi eller via mobilnettet. Det samme gjelder for følgerens telefon.
Feilmelding: Appen viser feilmeldingen "Ingen internettforbindelse".
1. Åpne innstillingene på mobiltelefonen din og sørg for at WiFi er slått på og at du er koplet til et fungerende WiFi-nettverk.
2. Og/eller hvis det ikke hjelper, kan du aktivere mobildata i stedet.
3. Hvis det ikke hjelper, start mobiltelefonen på nytt.
Tilbakestill klokke og app
Hvis du opplever en feil du ikke kan rette opp i henhold til beskrivelsene, kan en løsning være å tilbakestille både klokken og appen.
1. Fjern parkoplingen mellom klokken og mobiltelefonen.
a. Trykk på Innstillinger
b. Trykk på Bluetooth
c. Trykk på "tannhjulet" til høyre for "BellPal Watch One"
d. Trykk deretter på "Glem denne enheten"
b. Trykk på Tilkopling
c. Trykk på Bluetooth
d. Trykk på "i" (info) til høyre for "BellPal Watch One"
e. Trykk deretter på "Avbryt sammenkobling"
2. Fjern/avinstaller Bellpal-appen
3. Tilbakestill klokken ved å holde alarmknappen inne i 30 sekunder. Vi anbefaler at du tar tiden nøye. Du vet at du har lykkes med tilbakestillingen hvis klokken går inn i parkoplingsmodus (blinker blått) etter fullført operasjon, når du trykker på alarmknappen igjen.
4. Installer Bellpal-appen på nytt og følg instruksene i appen for å kople til klokken igjen.
5. Hvis det ikke hjelper, kan du starte mobiltelefonen på nytt og forsøk igjen senere.
For å få tilgang til funksjonaliteten som tilbys i BellPal Watch, må maskinvaren (klokken) være koplet til programvaren (vår app) gjennom et abonnement (www.bellpal.com/no/abonnement).
Nære & Kjære gjør det mulig å sende eventuelle alarmer til følgerne dine, som har ansvar for å hjelpe deg ved en eventuell alarm.
BellPals Trygghetssentral
BellPals Trygghetssentral er planlagt lansert i 2021. Det er vårt alarmsenter med trent personell som håndterer og formidler innkommende alarmer. Ved et fall går alarmen via klokkebærerens mobiltelefon, til BellPals Trygghetssentral. Det første BellPals Trygghetssentral gjør, er å ringe brukeren. Får vi ikke ta på brukeren kontakter vi følgerne, og hvis vi anser det nødvendig tar vi kontakt med 112. Det er altså en tjeneste drevet 100 % av mennesker.
BellPal Watch er designet for å gi en alarm ved bevegelsesmønstre, som sensorene i klokken klassifiserer som et fall. Klokken er innstilt for at den i tvilsomme tilfeller heller alarmerer enn å ikke alarmere. Dette betyr at det kan forekomme falske alarmer, samtidig som BellPal ikke kan garantere at samtlige fall kommer til å oppdages av klokken. Vi er ikke ansvarlig for ulemper, skader eller tap som kunne vært unngått om klokken hadde gitt alarm ved et fall. BellPal er ikke ansvarlig for handlinger eller manglende handlinger som forutsetter en medisinsk rådgivende, behandlende eller andre helserelaterte tiltak eller vurderinger. Bruk av tjenesten erstatter ikke helsetjenester eller annen omsorg. Vi har ikke ansvar for at en alarm uteblir eller forsinkes på grunn av avbrudd eller forstyrrelser i kommunikasjonen mellom klokken og brukerens mobiltelefon, annen baseenhet eller i andre kommunikasjonsnettverk levert av en tredjepart, og heller ikke om feilen eller forsinkelsen skyldes noe vi ikke rår over eller kunne forutse.
BellPal Watch er ikke et medisinsk hjelpemiddel og skal ikke brukes til å diagnostisere, eller behandle medisinske tilstander.
For å bruke Bellpals alarmfunksjoner, må klokken være parkoblet med brukerens mobiltelefon, og internettforbindelse med brukerens mobiltelefon må etableres. Ikke utsett klokken for ekstreme temperaturer eller temperaturendringer.
Batteri for elektronikk: Type CR3032. Batteri for klokke: Type CR626.
For å garantere at klokken forblir vanntett, anbefales det at batteriet byttes av en urmaker.
I appen kan du se batteristatus til klokken din, under Innstillinger. Husk å bytte et tomt batteri umiddelbart. Et tomt batteri risikerer å lekke og skade elektronikken i klokken. Brukte batterier må kastes på en miljøvennlig måte.
Bytte av klokkereim
Alle klokkereimer kan byttes ved å trekke i de selvjusterende pinnene på klokkereimen, samtidig som reimen tas av eller settes på. Se tilbehør for kjøp av klokkereim.
Klokken kan skylles under vann, eller tørkes med en klut. NB! Ikke trykk på alarmknappen når klokken er under vann, og ikke bløt ned lærreimer som er følsomme for vann.
Hvis klokken din går i stykker, kontakt oss på support@bellpal.com, eller ringe vår kundeservice. Vi sender deg en frankert konvolutt som du bruker for å returnere klokken, sammen med en feilbeskrivelse. Vi fikser klokken og sender den tilbake til deg. Du er ansvarlig for reparasjonskostnader som ikke dekkes av garantien.
I Min BellPal registrerer du kontaktinformasjon og andre personopplysninger. Her kan du også endre eller si opp et abonnement. Det er viktig at all informasjon er riktig, for at vi skal kunne levere en feilfri tjeneste.
BellPal-support er tilgjengelig på telefon (+46 08-515 127 50). Du kan også sende e-post (support@bellpal.com) eller bruke chatfunksjonen på vår hjemmeside. Her finner du også supportens åpningstider.
BellPal tilbyr 24-måneders fabrikkgaranti på klokken. Garantien dekker ikke feil forårsaket av ulykker eller lignende hendelser, skader, fuktskader, omsorgssvikt, unormal bruk, feil service eller andre forhold som brukeren er ansvarlig for.
På grunn av den begrensede plassen på klokken, finnes alle relevante godkjenningsmerker i dette dokumentet.
Denne enheten er sertifisert i henhold til: FCC ID: 2AQQN-BP01.
Denne enheten er i samsvar med del 15 av FCC-forskriften. Bruk har følgende to forhold: 1. Dette utstyret forårsaker ikke skadelig forstyrrelser. 2. Dette utstyret kan påvirkes av ekstern forstyrrelse, inkludert forstyrrelser som kan forårsake uønsket drift. Endringer eller modifikasjoner av denne enheten som ikke uttrykkelig er godkjent av parten som er ansvarlig for etterlevelse,
kan ugyldiggjøre brukerens autoritet til å bruke utstyret.
For å opprettholde overholdelse av FCC (Federal Communications Commission) eksponeringsgrenser, skal utstyret installeres og brukes med en minimumsavstand på <5 mm mellom senderen og brukerens kropp.